CELEX: C2007/155/03
Language: et
Date: 2007-07-07 00:00:00
Title: Kohtuasi C-157/05: Euroopa Kohtu (neljas koda) 24. mai 2007 . aasta otsus (Verwaltungsgerichtshofi eelotsusetaotlus — Austria) — Winfried L. Holböck versus Finanzamt Salzburg-Land (Kapitali vaba liikumine — Asutamisvabadus — Tulumaks — Dividendide väljamaksmine — Tulu kolmandast riigist pärinevalt kapitalilt)

7.7.2007   
            
            
               ET
            
            
               Euroopa Liidu Teataja
            
            
               C 155/3
            
         Euroopa Kohtu (neljas koda) 24. mai 2007. aasta otsus (Verwaltungsgerichtshofi eelotsusetaotlus — Austria) — Winfried L. Holböck versus Finanzamt Salzburg-Land
   (Kohtuasi C-157/05) (1)
   
   (Kapitali vaba liikumine - Asutamisvabadus - Tulumaks - Dividendide väljamaksmine - Tulu kolmandast riigist pärinevalt kapitalilt)
   (2007/C 155/03)
   Kohtumenetluse keel: saksa
   Eelotsusetaotluse esitanud kohus
   Verwaltungsgerichtshof
   Põhikohtuasja pooled
   
      Hageja: Winfried L. Holböck
   
      Kostja: Finanzamt Salzburg-Land
   Kohtuasja ese
   Eelotsusetaotlus — Verwaltungsgerichtshof — EÜ artiklite 56 ja 57 tõlgendamine — Väljamakstud dividendide maksustamist käsitlev siseriiklik õigus — Kahe kolmandiku kolmandas riigis (Šveits) asutatud äriühingu aktsiate omamine liikmesriigi residendi poolt — Dividendide maksustamine ühtse tulumaksumääraga erinevalt riigisisese päritoluga dividendidest, mida maksustatakse alandatud maksumääraga
   Resolutiivosa
   EÜ artikli 57 lõiget 1 tuleb tõlgendada nii, et artikkel 56 ei takista liikmesriigil kohaldamast 31. detsembril 1993 kehtinud õigusnorme, mille kohaselt kolmandas riigis asutatud äriühingult dividende saav aktsionär, kellele kuulub kaks kolmandikku selle äriühingu aktsiakapitalist, peab maksma ühtse maksumääraga tulumaksu, kuigi residendist äriühingult dividende saava aktsionäri poolt makstava tulumaksu määr moodustab poole keskmisest maksumäärast.
   
      (1)  ELT C 143, 11.6.2005.